ষ্টীকাৰৰ ক'ড বা নম্বৰসমূহ পাঁচটা সংখ্যাযুক্ত হ'লে আৰু আৰম্ভণিৰ সংখ্যাটো যদি আঠ হয় বুজিব লাগিব যে সেই ফলবিধ জেনেটিক ভাবে সংশোধিত বা পৰিবৰ্তন কৰি উৎপাদন কৰা হৈছে। এই পদ্ধতিক ইংৰাজীত GMO (Genetically Modified Organisms) বুলি কোৱা হয়। তেনে খাদ্য সামগ্রী আপুনি ভুলতো ক্রয় নকৰিব। এই ধৰণৰ ফলমূল দেহৰ বাবে হানিকাৰক বুলি বিবেচিত হৈছে । ইতিমধ্যে পৃথিৱীৰ প্ৰায় ২৬ খন ৰাষ্ট্ৰই ইতিমধ্যে GMO পদ্ধতিৰে উৎপাদিত ফলমূল বা খাদ্য সামগ্ৰীৰ ওপৰত কঠোৰ নিষেধাজ্ঞা আৰোপ কৰিছে।
পাঁচটা সংখ্যাযুক্ত ষ্টীকাৰ থাকিলে আৰু আৰম্ভণিৰ সংখ্যাটো ৯ হ'লে আপুনি জনা উচিত যে সেই ফলবিধ জৈৱিক পদ্ধতিৰে কোনো ৰাসায়নিক সাৰ বা কীটনাশক ব্যৱহাৰ নকৰাকৈ উৎপাদন কৰা হৈছে। কিন্তু এনে ফলমূলৰ দাম অকণমান বেছি হয় যদিও প্রচুৰ পৰিমাণে পুষ্টিকৰ গুণেৰে সমৃদ্ধ।
PLU ক'ড বা ষ্টীকাৰ নথকা আমদানিকৃত ফলমূল কিনোতে সদায় সাবধানতা অৱলম্বন কৰিব লাগে। সাধাৰণতে স্হানীয় ফলমূল আৰু লগতে কিছুমান আমদানিকৃত ফলমূলতো ষ্টীকাৰ নাথাকে। তেনে ফলমূল কিনাৰ সময়ত ফলমূল বিক্ৰী কৰা মানুহজন বা প্রতিষ্ঠানখন যদি আপোনাৰ একেবাৰে বিশ্বাসী নহয় বা মনত যদি সন্দেহ থাকে তেনে ফলমূল ক্ৰয় নকৰাই আপোনাৰ বাবে ভাল। অৱশ্যে PLU ক'ড চৰকাৰৰ ফালৰ পৰা বাধ্যতামূলক কৰা হোৱা নাই। এনে ষ্টীকাৰসমূহ প্রতিষ্ঠান সমূহে স্বয়ংক্ৰিয় ভাবে ব্যৱহাৰ কৰে।
উল্লেখযোগ্য যে এই ষ্টীকাৰ সমূহৰ ব্যৱহাৰ ১৯৯০ চনৰ পৰাই চলি আহিছে। গতিকে ফলমূল কিনাৰ সময়ত সর্তক হৈএই ষ্টীকাৰসমূহ পরীক্ষা কৰি ক্ৰয় কৰা উচিত।
